**Erasmus+ KA1 mobilitási projektek – 2024**

**Egyéni beszámoló - munkatársak**

A résztvevő adatai

|  |  |
| --- | --- |
| Név | Seres Ilona |
| Beosztás, oktatott tantárgyak (ha releváns) | Oktató |
| Intézmény | Nógrád Vármegyei Szakképzési Centrum Mikszáth Kálmán Technikum és Szakképző Iskola |

A projekt adatai:

|  |  |
| --- | --- |
| Hivatkozási szám (projektkód): | 2024-1-HU01-KA121-VET-000203267 |

A mobilitás adatai

|  |  |
| --- | --- |
| Mobilitás típusa(nem helyes törlendő) | * szakmai látogatás (job shadowing)
 |
| Továbbképzés címe(amennyiben releváns) | Travessa de S. José n 41 Dto, 4710- 438, Braga, Portugália |
| Fogadó intézmény neve | Aplicaproposta- Lda |
| Fogadó intézmény típusa(nem helyes törlendő) | * oktatási intézmény
* továbbképző intézmény
 |
| Fogadó ország | Portugália |
| Munkanyelv | angol |
| Mobilitás időtartama | 2024.11.17-től 2024.11.24-ig 6 nap (munkanapok száma)2 utazási napok száma |

A résztvevő feladatai a mobilitás előtt

**Kérjük, röviden mutassa be, hogyan készült fel a mobilitásra.**

|  |
| --- |
| A programról a szakképzési centrum pályázati referense tájékoztatott. A kiutazást számos megbeszélés előzte meg, amelyek során megbeszéltük a program célját és a szakmai tapasztalatcsere tervezett programját. Tanulmányoztuk a dokumentumokat. Felkerestem az országgal kapcsolatos több weboldalt, ahol tájékozódtam a helyi árakról, látnivalókról, gasztronómiáról, szokásokról. A pályázati referens egy messenger csoportot is létrehozott, amelyben napi kapcsolatban voltunk, és bármilyen információról azonnal értesültünk. A csoport néhány tagja korábban már járt a célországban, velük is egyeztettem, és sok hasznos tanácsot kaptam. |

Tanulási eredmények

**Az elvárt tanulási eredmények meghatározása a mobilitás tervezési szakaszában (pályázat)**

(A tanulási folyamat elvárt eredményét írja le, cselekvést jelentő igéket használ, specifikus, konkrét, világos, egyértelmű és mérhető.)

|  |
| --- |
| Megismerem a portugál oktatás működését, a szakképzés fontosságát, a képzők szerepét és helyzetét.Helyi iskolák meglátogatásával, oktatókkal való egyeztetés során átlátom az oktatás működését, jó gyakorlatokat és ötleteket figyelek meg, melyet én magam is hasznosítani tudok. Az új gyakorlatokkal segíteni tudom a diákok előmenetelét, szakmai fejlődését.Idegen nyelvi kompetenciám fejlődik, új kifejezéseket és szavakat ismerek meg.Cégeket látogatok meg, ahol lehetőségem nyílik arra, hogy tapasztalatot szerezzek a termelés folyamatáról, a tanulók szerepéről, a munkaerőpiaci igényekről (különböző ágazatok szerepei, összekapcsolódások)Jó gyakorlatot ismerek meg, melyet hasznosítani tudok a munkám során, pl. beépítem a tanórákbaÚj ismereteket szerzek a portugál kultúráról, hagyományokról, gasztronómiárólNemzetközi ismereteimet, kapcsolataimat erősítemúj kollégákat ismerek meg, akik szintén a szakképzési centrum oktatói |

**A tanulási eredmények értékelése a mobilitás után**

(Az elvárt tanulási eredmények teljesülésének „vizsgálata”, a személyes fejlődés nyomon követése, bizonyítékok a kompetenciafejlődésre – a résztvevő hogyan értékeli, sikerült-e elérni a kitűzött tanulási eredményeket a mobilitása során.)

|  |  |
| --- | --- |
| Mit tanult, tapasztalt, sajátított el a mobilitás alatt? Miben fejlődött? | Megismertem egy számomra új, a magyartól teljesen eltérő oktatási rendszert, melynek több olyan területe is van, amit saját munkámban hasznosítani tudok. Megtanultam a diagnosztikai mérés módszerét, hogyan alkalmazzák a tanulók fejlesztése érdekében. Megfigyeltem egy a hazaitól eltérő mérés-értékelési módszert, ahol húszig pontoznak, és a tíz pont az átmenő érték. Sokat tanultam a portugál kultúráról, történelemről és vallásról. Megfigyeltem a helyi építkezési stílust, megfigyeltem, hogy az épületek külsejét csempével burkolják, melyek színe és formavilága utal a tulajdonos társadalmi státuszára. Sok információt kaptam az ország gazdasági helyzetéről, a helyi emberek megélhetéséről.Megismertem néhány alapvető portugál receptet, megkóstoltam a helyi ízeket.A munkanyelv az angol volt, így sokat használtam gyakorlatban az angol nyelvet, fejlődött a kommunikációs készségem, és jónéhány portugál szót is megtanultam. |
| Mennyire teljesültek az előzőleg meghatározott célkitűzései? | Az előre megfogalmazott célok maximálisan teljesültek. Partnerünk készségesen segített abban, hogy minden kérdésünkre válaszoljon, és a portugál oktatási rendszer minél több oldalát megismerhessük. Segített megismerni a helyi kultúrát, betekintést nyerni a helyiek mindennapjaiba, életvitelébe. |
| A tapasztalatok milyen előnyt jelentenek a hazai előmenetele/további munkája során? | Az iskolákban tapasztalt mérési-értékelési módszereket a saját munkámban is alkalmazni fogom. Az, hogy az értékelés a tanulási folyamat egészét méri, sokkal inkább tanulóbarát hozzáállás. Jó gyakorlatként a tanult projektmódszereket is alkalmazni tudom |
| Milyen új ismeretekre tett szert a fogadó intézmény országának, kurzus esetén a többi résztvevő országának oktatási rendszeréről, kultúrájáról? | Magyarországon a méréseket általában egy tanulási folyamat zárásaként alkalmazzuk, Portugáliában viszont a mérés a tanulás egész folyamatában jelen van. Az értékelés nem egy dolgozatra kapott jegyet jelent, benne van a tanuló hozzáállása, a tanórai munkája, a kreativitása, önállósága is, illetve a tanulási folyamat során elkészített gyakorlati feladatok is. Portugáliában a tanulók nem frontális magyarázatként kapják meg a tudáselemeket a tanártól. A pedagógus előkészíti az új tananyagot, melyet a tanulók saját maguk dolgoznak fel, jegyzetelnek, utána olvasnak, kutatnak, gyakorlati feladatokat oldanak meg (pl. plakátokat, rajzokat, ppt-t, stb. készítenek). Nagy hangsúlyt fektetnek az önálló munkára, a tanuló döntéshozatalára, problémamegoldó készségének fejlesztésére. Megtudtam, hogy azok a diákok, akik nem teljesítik sikeresen valamelyik tantárgy követelményeit, nem ismételnek tanévet, vagyis gyakorlatilag nincs bukás, hanem következő tanévben pótolniuk kell a lemaradást az adott tantárgyból, melyhez az iskola megteremti a feltételeket. Ez a tanulóbarát megközelítés azt eredményezi, hogy az iskolai lemorzsolódás elenyésző. |

**Hogyan alkalmazhatóak a mobilitás során megszerzett tanulási eredmények a saját munkámban, illetve a küldő intézmény gyakorlatában?**

(A terjesztésre, beépítésre vonatkozó tervek.)

|  |
| --- |
| Portugália nagy hangsúlyt fektet a szakképzésre, mivel szakmai végzettséggel könnyen munkát lehet találni, így a fiatalok megélhetése megoldott. A meglátogatott oktatási intézmények és munkahelyek fontos szerepet töltenek be a város szakképzésében. Sok külföldi tanulócsoportot fogadnak, aktívan részt vesznek az Erasmus + programban, így a felek egymástól is sokat tanulhatnak.A tapasztaltakat a saját intézményemben is megosztom a munkaközösséggel és a tantestülettel. Megismertetem a tanulóimmal tanórákon, ahol a tanult módszereket ki tudom próbálni. |

További információ: [Az iskola és a világ](https://tka.hu/kiadvany/7099/az-iskola-es-a-vilag) TKA, 2016.

A továbbképzés programja / szakmai látogatás (job shadowing) munkaterve napi lebontásban

|  |
| --- |
| 1. Találkozás a cég munkatársaival, a cég bemutatása, a portugál iskolarendszer megismerése, majd városnézés Bragában
2. Profitecia szakképző iskola meglátogatása, tapasztalatcsere a tanárokkal, órák meglátogatása
3. EPATV iskola meglátogatása, tapasztalatcsere a tanárokkal, tanórákon való részvétel
4. Látogatás a Palatu étteremben- találkozás az étterem vezetőjével, a helyi gasztronómiai szokások megismerése
5. Pastearia Brígida pékség meglátogatása- a pékség bemutatása, működésének megismerése. Látogatás a Toys R Us Mincho Központba- a cég működésének megismerése
6. Záró rendezvény, látogatás Portoba.
 |

Dátum: 2024.12.09. Seres Ilona

 résztvevő aláírása